Povelja Tvrtka I Dubrovniku
Povelja Tvrtka I Dubrovniku pisana je na dvoru u Trstivnici 17. juna 1378. godine i predstavlja jedan je od najznačajnijih dokumenata iz srednjovjekovne Bosne. Trstivnica je bila srednjovjekovna župa na području kraljeve zemlje u srednjoj Bosni. To je prva kraljevska povelja koja sadrži rijetke i dragocjene podatke o godinu dana ranije obavljenom činu krunisanja bana Tvrtka i uzdizanju Bosne u rang kraljevstva. Povelja predstavlja prvorazredni izvor koji svjedoči o snazi bosanske srednjovjekovne države te o njenom suverenitetu i samostalnosti. Original Tvrtkove povelje Dubrovčanima nalazi se u Državnom arhivu u Dubrovniku, gdje se čuva u seriji Diplomata et acta, br. 120, bečki ćir. br. 1024.